Diari Oficial de la Generalitat Valenciana


Sumari del DOGV 6671, del 15-12-2011 (2011/12490)

RESOLUCIÓ de 28 d'octubre de 2011, del Servici Territorial d'Energia d'Alacant, per la qual s'atorga autorització administrativa, aprovació del projecte d'execució i reconeixement en concret d'utilitat pública de la línia elèctrica denominada LASMT 20 kV, 3 circuits, per a enllaç de ST Guardamar amb LAMT existent (procedent de ST Molar) als termes municipals de Guardamar del Segura i Rojales. ATLINE/2009/137/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6671

Data del DOGV
:   15-12-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/12305


Data del document
:   28-10-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 28 d'octubre de 2011, del Servici Territorial d'Energia d'Alacant, per la qual s'atorga autorització administrativa, aprovació del projecte d'execució i reconeixement en concret d'utilitat pública de la línia elèctrica denominada LASMT 20 kV, 3 circuits, per a enllaç de ST Guardamar amb LAMT existent (procedent de ST Molar) als termes municipals de Guardamar del Segura i Rojales. ATLINE/2009/137/03. [2011/12052]  
  
Per Resolució d'este Servici Territorial d'Energia, de data 2 de juny de 2009, es va sotmetre a informació pública conjunta la sol·licitud d'autorització administrativa, aprovació del projecte d'execució, reconeixement en concret d'utilitat pública i relació concreta i individualitzada de béns i drets afectats per la indicada línia elèctrica, després de la petició prèvia, a l'empara del que s'ha previst en l'article 5 del Reglament d'Expropiació Forçosa, de l'entitat beneficiària Iberdrola Distribución Eléctrica, SA.; i es publicaren anuncis en el Diari Oficial de la Comunitat Valenciana amb data 7 d'agost de 2009, en el Butlletí Oficial de la Província d'Alacant amb data 3 d'agost de 2009 i en el diari El Mundo amb data 6 d'agost de 2009, així com al tauler d'anuncis dels ajuntaments de Guardamar del Segura i Rojales.  
  
Durant el període d'informació pública s'han tramés separates del projecte a l'Ajuntament de Guardamar del Segura, Ajuntament de Rojales, comunitat de regants Riegos de Levante (marge esquerre del riu Segura), Comunitat de Regants de l'Alcúdia i Confederació Hidrogràfica del Segura.   
Es va presentar la següent al·legació, que en síntesi, manifesta el següent:  
Pedro Antonio Cases, Pedro Cases Rabasco i Francisca Torres Quiles indiquen que el traçat aeri, concretament al seu pas per la parcel·la 330 del polígon 1, del terme municipal de Rojales, contradiu en tots els seus punts el Reglament del Paisatge de la Comunitat Valenciana. Que pel que fa al traçat subterrani l'execució pot afectar la multitud de conduccions subterrànies d'aigua que circulen per l'esmentada zona. Que la proximitat de la línia a instal·lar i l'exposició a esta podria provocar problemes de salut. Que hi ha multitud d'espècies animals en la zona que resultarien afectades per la instal·lació de la línia i, finalment, que hi ha un altre traçat alternatiu viable subterrani que circularia paral·lel a la CV- 895.  
Atés l'oportú trasllat de l'esmentada al·legació a la beneficiària, esta manifestà en síntesi el següent:   
El projecte en qüestió ha sigut redactat per tècnic competent i complix les condicions legalment i reglamentàriament establides en la matèria, i molt especialment la normativa vigent en matèria de línies elèctriques i seguretat de les línies, tant per a persones com per a béns; complix igualment els requeriments ambientals necessaris.  
  
Respecte a l'execució dels treballs, conseqüència d'una potencial autorització d'esta línia, es procurarà respectar els servicis que pogueren resultar afectats.  
Respecte a la modificació que es proposa, resulta impossible accedir-hi, atés que es provocaria l'establiment de noves afeccions distintes a les de la línia objecte d'autorització.  
Vist que el projecte presenta un traçat plenament concretat, té entre la seua documentació els plans pertinents a escala adequada, està suficientment detallat i conté una relació concreta i individualitzada dels béns i drets afectats.  
  
Atés que s'han efectuat els tràmits establits en el Decret 88/2005, del Consell de la Generalitat de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana i que el projecte reunix una definició i concreció de les característiques tècniques i de traçat que garantixen la major seguretat i la millor funcionalitat de la línia elèctrica i que estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar, i això sense perjudici d'indemnitzar-los adequadament, este Servici Territorial ha resolt:  
  
Primer. Atorgar a Iberdrola Distribución Eléctrica, SAU, l'autorització administrativa de la instal·lació elèctrica que s'indica:  
Lloc on s'establirà la instal·lació: termes municipals de Guardamar del Segura i Rojales.  
Número d'expedient: ATLINE/2009/137/03.  
Característiques principals:  
Tensió: 20 kV.  
Longitud: 3.840 m dels quals corresponen 498 m en tram aeri i 3.342 m en subterrani.   
Conductors: tram subterrani, s'usa el conductor HEPRZ1-400 mm² de Al 12/20 kV amb formació de triple circuit i un conductor per fase i per al tram aeri conductor LA-100 amb secció de 116,7 mm², també en triple circuit i un conductor per fase.  
Aïllament: tipus HEPRZ-1.  
Origen i final: s'inicia en l'interior de la ST Guardamar (cel·les MT) i finalitza en el suport existent de la LAMT procedent de la ST Molar núm. 0316 tipus 14P-750, el qual se substituïx pel projectat.  
Pressupost: 868.802 euros.  
La present autorització en cap cas es concedirà amb drets exclusius d'ús i s'entén sense perjudicis i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que calguen per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient; tot això segons el que s'ha disposat en l'article 40 de la Llei 54/1997, de 27 de novembre, del Sector Elèctric.   
  
La present autorització s'atorga sense perjudici de tercers i salvant els drets particulars.  
  
Segon. Aprovar el projecte d'execució de la instal·lació elèctrica i establir en qualsevol cas les prescripcions següents:   
1. En tot moment haurà de complir-se tot el que s'establix en el Reial Decret 1.955/2000, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, així com en la Llei 54/1997, del Sector Elèctric.  
2. El termini per a l'execució de les obres serà de sis mesos a partir de la data de l'ocupació real de les finques afectades.  
3. Les instal·lacions que s'autoritzen mitjançant esta resolució hauran de realitzar-se d'acord amb el projecte i la resta de documentació tècnica presentada amb les variacions que, si és el cas, se sol·liciten i autoritzen.  
4. Els encreuaments especials i altres afeccions de béns de domini públic es faran de conformitat amb els condicionats imposats pels organismes competents en cada cas.  
5. Iberdrola Distribución Eléctrica SAU donarà compte de l'acabament de les instal·lacions a este servici territorial per al reconeixement definitiu i l'alçament de l'acta de posada en servici de les instal·lacions; sense este requisit no hi podran entrar en funcionament.  
6. L'administració es reserva el dret a deixar sense efecte esta autorització en el moment en què es demostre l'incompliment de les condicions indicades per la declaració inexacta de les dades subministrades o una altra causa excepcional que ho justifique.  
  
Tercer. Declarar en concret la utilitat pública de la línia elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i n'implica la urgent ocupació als efectes de l'article 52 de la Llei d'Expropiació Forçosa, que es concreta en una afecció a les finques particulars incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric; i els articles 157.1, 158, 159, 160 i 162.3 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
Quart. Publicar i notificar la present resolució d'acord amb el que s'ha establit en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de   
  
RELACIÓ CONCRETA I INDIVIDUALITZADA DE BÉNS I DRETS AFECTATS DEL PROJECTE:   
LASMT 20KV 3 CTS. PER A ENLLAÇ DE ST GUARDAMAR AMB LAMT EXISTENT (PROCEDENT DE ST MOLAR)  
  
  
  
  
  
\* \* \* \* \*  
  
  
RELACIÓN CONCRETA E INDIVIDUALIZADA DE BIENES Y DERECHOS AFECTADOS DEL PROYECTO:   
"LASMT 20KV 3 CTOS PARA ENLACE DE ST GUARDAMAR CON LAMT EXISTENTE (PROCEDENTE DE ST MOLAR).  
  
  
producció, transport i distribució d'energia elèctrica que són competència de la Generalitat. S'informa que la seua publicació es farà igualment als efectes que determina l'article 59.5 de la Llei 30/1992, de 26 de desembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells als quals, tot i haver-se intentat la notificació, no se'ls haguera pogut efectuar.  
  
Contra esta resolució, que no posa fi a la via administrativa, es podrà presentar recurs d'alçada davant la Direcció General d'Energia (c/ Colom, núm. 1, 4a, 46846 València) en el termini d'un mes, comptat des de l'endemà d'aquell en què tinga lloc la notificació d'esta, de conformitat amb el que s'ha previst en els articles 114 i 115 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Alacant, 28 d'octubre de 2011.- El cap del Servici Territorial d'Energia: Rafael Muñoz Gómez (R d'01.09.2011 del conseller d'Economia, Indústria i Comerç).